Τι θα κάνουμε με το άγχος; Δεν το ελέγχω, πρώτη φορά νιώθω έτσι.
- Να χτυπήσουμε ένα σφηνάκι. - Ναι.
Χρειάζομαι ένα σφηνάκι.
- Γεια μας. - Θα τα σπάσουμε.
- Ρίξαμε πολλή δουλειά.
Θα δουν όλοι πόσο δουλέψαμε όλες αυτές τις μέρες.
Και τις εβδομάδες και τους μήνες.
Από τότε που ήμουν μικρή, ο κόσμος μου 'λεγε
"Κάρολ, μην κάνεις τέτοια όνειρα".
Θεωρούσαν
ότι ήμουν στο λάθος μουσικό είδος,
ότι ήμουν από το λάθος μέρος του κόσμου.
Ωστόσο,
τι θα γινόταν αν αυτά εγώ δεν τα θεωρούσα εμπόδια;
Αν απ' αυτά έπαιρνα δύναμη;
ΑΥΡΙΟ ΗΤΑΝ ΩΡΑΙΑ
Σαν σκυλάκι αδέσποτο Τριγυρνούσα μονάχη
Για να γεμίσω το κενό Αφού πια σ' έχω χάσει
Όχι
Πότε με αγαπούσες, πότε όχι Γιατί τέτοια στάση;
Το μυαλό μου προσπαθώ να μη χάσω Για να μην ξεσπάσει
Σε σχοινί ισορροπώ, βλέπω το κενό
Φταις εσύ που εθελοτυφλώ
Και πες της ότι δεν τη ζηλεύω Γιατί πια δεν πονώ
Ό,τι μ' έκαιγε τώρα με ζεσταίνει
Στο φεγγάρι μιλούσα Τον ήλιο παρακαλούσα
Την πρώτη μου αγάπη να ξαναβρώ
Τις άγρυπνες νύχτες Έπιασα φιλία με το αλκοόλ
Αλλά όχι για να σε ξεχάσω
Πάμε δυνατά!
Κι ό,τι ήταν ασπρόμαυρο Άρχισε να παίρνει χρώμα
Γι' αυτό σου ξαναλέω, το θυμήθηκες αργά
Το καράβι έλυσε σχοινιά
Πέταξα τις φωτογραφίες Μαζί με το κάδρο
Τις νύχτες τώρα γιορτάζω Σιγά μην κλάψω
Τι εύκολα που σηκώνομαι Ακόμη κι όταν σκοντάφτω
Είμαι έτοιμη. Πώς θα το κάνουμε;
Έλα!
- Το τύμπανο... - Με το τύμπανο για συνοδεία.
1η ΙΑΝΟΥΑΡΙΟΥ 1996
Δεν γίνεται.
Ο Φάπια στη γουατσαράκα.
Ο Χουάν Γκιγιέρμο στα τύμπανα.
Και η μικρή στη φωνή!
Ένα, δύο, τρία.
Χόρεψε.
Η μουσική
μπήκε στη ζωή μας μέσω της οικογένειας του πατέρα μου.
Ο πατέρας μου, οι θείοι μου τραγουδούν.
Σε όλες μου τις παιδικές αναμνήσεις
κυριαρχεί το όνειρο να γίνω τραγουδίστρια.
Έκανα ό,τι θεωρούσα ότι ήταν ο προορισμός μου σ' αυτόν τον κόσμο.
Το τραγούδι και η μουσική.
Καλούμε στη σκηνή την Karol G!
Μια νεαρή τραγουδίστρια από την Αντιόχεια,
που κάνει το ντεμπούτο της σήμερα στην κολομβιανή τηλεόραση.
Είχα την ευκαιρία να τραγουδήσω σε πολλά μέρη,
αλλά ποτέ μπροστά σε τόσο μεγάλο κοινό.
Πώς θα γίνω μια ανυπέρβλητη καλλιτέχνιδα;
Επί 16 χρόνια δουλεύω προς αυτόν τον στόχο.
Να ακούνε τη μουσική μου όταν δεν θα υπάρχω,
να μείνω αξέχαστη.
Όλοι ξέρουμε ότι σπάνια οι γυναίκες τραγουδάνε ρεγκετόν ή ουρμπάνο.
Η μουσική ουρμπάνο θεωρείται αντρικό είδος.
Όταν ο κόσμος βλέπει μια γυναίκα, και μου συνέβη στο ραδιόφωνο,
λέει "Όχι, αυτό είναι για άντρες".
Και εγώ ρωτούσα γιατί.
Πιστεύω ότι, κατά κάποιον τρόπο, πλησιάζω αυτόν τον στόχο.
Η Karol G!
ΒΡΑΒΕΙΟ ΠΡΩΤΟΕΜΦΑΝΙΖΟΜΕΝΗΣ
Αλλά την ευτυχία δεν φέρνουν μόνο οι αριθμοί ή τα τσαρτ.
Οι καλύτεροι φαν!
Όλοι έβλεπαν ότι ήμουν στην καλύτερη φάση της καριέρας μου.
Εγώ, όμως, μέσα μου ένιωθα ότι έχανα τον πραγματικό μου εαυτό.
Ο έρωτας σε κάνει να νιώθεις ο πιο ευτυχισμένος άνθρωπος στον κόσμο,
αλλά παράλληλα μπορεί να σε διαλύσει,
μπορεί να διαλύσει τα όνειρά σου, τον περίγυρό σου, όλο σου το είναι.
Όταν ήμουν μικρή και άκουγα ένα τραγούδι στο ραδιόφωνο,α
μεταμορφωνόμουν αμέσως.
Ένα τραγούδι μου 'δινε την ευκαιρία να κάνω όνειρα, να νιώθω,
να φαντάζομαι τον εαυτό μου.
Γι' αυτό γράφω μουσική.
Έχω μπροστά μου πολλή δουλειά ακόμη.
Ωστόσο, αν η επιτυχία είχε έρθει νωρίτερα,
ίσως να μην ήμουν έτοιμη και σίγουρα θα 'χα χάσει πολλές ευκαιρίες.
Θέλω έκφραση ότι έχεις χιτάκι.
ΠΑΡΑΓΩΓΟΣ
Ευκολάκι, γιατί δεν υποκρίνεσαι, είναι όντως χιτάκι.
Αυτά τα 16 χρόνια σκληρής δουλειάς
ενδυνάμωσαν το μυαλό μου, την καρδιά μου και το όραμά μου.
Με αποτέλεσμα, όταν συνειδητοποιώ ότι έχω αυτό το τέρας στα χέρια μου,
να μπορώ να το ελέγξω.
Διότι θα μπορούσε χαλαρά να με ελέγχει αυτό.
Τέλειο.
Μ' αρέσει όταν λες "Σακίρα".
ΤΖΕΣΙΚΑ ΑΔΕΛΦΗ/ΜΑΝΑΤΖΕΡ
- Ελπίζω να της αρέσει. - Θα το λατρέψει.
Θα της γράψω τώρα.
Θα της πω "Πάρε με όταν έχεις χρόνο".
ΣΑΚΙΡΑ ΚΑΙ KAROL G
Είχα την ευκαιρία να της μιλήσω.
Μου εκμυστηρεύτηκε προσωπικά θέματα.
Και όλα μπήκαν στη θέση τους, είπα "Έχω το τραγούδι".
Η τελευταία μου σχέση ήταν πολύ τοξική.
Πολύ δύσκολη.
Ξυπνούσα και νόμιζα ότι θα πέθαινα.
Νόμιζα ότι δεν άξιζα,
δεν έβλεπα την επιτυχία, δεν έβλεπα τη δόξα.
Νόμιζα ότι δεν μπορούσα να ξεφύγω, ότι δεν μπορούσα να το ξεπεράσω.
Και δεν σταματούσα να υποφέρω.
Υπέφερα συνέχεια.
Και δεν θέλεις να φύγεις για να μην υποφέρεις.
Ήταν ένας απίστευτος εφιάλτης.
Μια κόλαση.
Προέκυψε κάτι πολύ όμορφο, όμως.
Μέσα από τα τραγούδια μου
μπόρεσα να εκφράσω αυτό που νιώθουν πολλοί άνθρωποι,
που ενίοτε δεν ξέρουν πώς να εκφραστούν.
Πες στην καινούργια κοπέλα σου
Ότι δεν...
Ξανά.
Ότι δεν χτυπιέμαι για κανέναν άντρα
Ήθελα να μιλήσω για συγκεκριμένα θέματα.
Μπήκα στο στούντιο και άρχισα να γράφω και να τα βγάζω από μέσα μου.
Η ζωή μου έγινε καλύτερη
Δεν είσαι ευπρόσδεκτος εδώ
Και η δικιά σου μου την είπε
Δεν με ενοχλεί, με κάτι τέτοια γελώ
Χρόνο δεν έχω για χάσιμο Πορεία αλλάζω
Λεφτά βγάζω για χόμπι
ΣΥΝΘΕΤΗΣ
Τα στάδια και τα γήπεδα γεμίζω εγώ μόνη
Ζόρικη με λένε τώρα όλοι
Και να γυρίσεις ψάχνεις...
Γράψαμε πολλή μουσική.
Έτσι γεννήθηκε το "TQG".
Άκου το.
Η ΣΑΚΙΡΑ ΣΤΕΛΝΕΙ ΤΑ ΦΩΝΗΤΙΚΑ ΤΗΣ
- Ναι. - Φοβερό.
- Ναι. - Εκεί.
Το τρίτο.
Άπαιχτα φωνητικά, έτσι;
Το άκουσα μες στο αυτοκίνητο, παραλίγο να βάλω τα κλάματα.
Γιατί τα φωνητικά της είναι εκπληκτικά.
ΒΙΝΤΕΟΚΛΙΠ
Τέλειο!
Τα υπόλοιπα μέλη της ομάδας μας.
- Γεια σας. - Γεια!
- Έτοιμες; - Ναι!
Πάμε να τα σπάσουμε, τρελαίνομαι!
Κάρολ, τι κάνουμε;
Γυρίζουμε το βιντεοκλίπ "TQG" στη Βαρκελώνη.
Είναι 3:30 το πρωί, δεύτερη μέρα των γυρισμάτων.
Είναι εκπληκτικό.
Τα σπάει αυτή η περφόρμανς.
- Αντίο. - Αγάπη μου.
Σ' ευχαριστώ για όλα.
Δεν ξέρεις πόσο σημαντικό είναι για μένα.
Σ' ευχαριστώ πολύ.
Σας ευχαριστώ όλους για ό,τι κάνατε, για όλα.
- Σας αγαπώ! Ευχαριστώ! - Ευχαριστούμε!
Η διαδικασία του άλμπουμ, η σύνθεση, πήρε περίπου δύο χρόνια.
Είναι το πιο ειλικρινές της καριέρας μου,
γιατί μέσα απ' τα τραγούδια μου αφηγούμαι μια πολύ προσωπική ιστορία.
Το Mañana Será Bonito ήταν ένα ρητό που για καιρό επαναλάμβανα στον εαυτό μου.
"Τα πράγματα δεν πάνε καλά,
αλλά αύριο είναι μια νέα μέρα, μια νέα ευκαιρία, θα είναι ωραία".
Θέλω χρόνο
Στιγμές δύσκολες βιώνω
Αλλά λίγο λίγο ανεβαίνω
Πεσμένη σήμερα
Μα το αύριο θα 'ναι πιο ωραίο
Διαφορετικό
Με άλλη αύρα
Άλλο περιβάλλον
Σήμερα η θερμοκρασία μείον
Αλλά οι φίλοι με ζεσταίνουν
Την καρδιά μου θα γιατρέψω
Στη θάλασσα θα πάω Και τον ήλιο θα μαζέψω
Δεν πειράζει να μην είσαι καλά
Δύο εβδομάδες πριν βγει το άλμπουμ, ήμουν άρρωστη, έκανα εμετούς,
το στομάχι μου ήταν χάλια.
Γιατί τα τραγούδια ήταν πολύ προσωπικά.
Δεν πίστεψα ποτέ στην επιτυχία αυτού του άλμπουμ.
Το θεωρούσα προσωπικό άλμπουμ.
Έτσι ακριβώς. Άλλη μία.
Έτσι.
Τι κάνεις;
Σκέφτομαι τη ζωή.
Και το έργο.
Για να δούμε.
Είμαστε στην Ιμπίθα,
ολοκληρώνουμε το άλμπουμ.
Το Mañana Será Bonito.
ΔΥΟ ΕΒΔΟΜΑΔΕΣ ΜΕΤΑ ΤΗΝ ΚΥΚΛΟΦΟΡΙΑ ΤΟΥ ΑΛΜΠΟΥΜ
Η ΚΑΡΟΛ ΤΟ ΕΡΜΗΝΕΥΕΙ ΖΩΝΤΑΝΑ.
ΣΑΝ ΧΟΥΑΝ
Θα ξεκινήσουμε με ένα καινούργιο κομμάτι.
Πάμε πρώτα με το ρεφρέν, για να δούμε αν το ξέρετε.
Πιο δυνατά!
Μωρό μου!
Αυτό το τραγούδι
μη μου το βάζετε άμα έχω πιει, ρε!
Εκείνο το βράδυ
το κοινό ζητούσε συγκεκριμένα τραγούδια.
Έλεγα "Τα μάθατε κιόλας;"
Και τραγουδούσα α καπέλα, γιατί δεν τα είχαμε προβάρει.
Την τρίτη μέρα είπα σχεδόν όλα τα τραγούδια, τα ήξεραν όλα.
Ορίστε;
Τα τραγούδια της μιλάνε για τα βιώματά της, για όσα έχει ζήσει.
Ταυτιζόμαστε, γιατί τα τραγούδια της μιλάνε για την καθημερινότητά μας.
Αλλά;
Με βοήθησε να ξεπεράσω έναν πολύ δύσκολο χωρισμό.
Έχουμε καλές και κακές μέρες, αλλά, όπως λέει, αύριο θα είναι ωραία.
Μας κάνει να πιστεύουμε ότι μόνες μας είμαστε πολύ δυνατές.
Γυναικεία δύναμη.
Έχεις χρόνο να μιλήσουμε;
Γιατί είσαι στην πρώτη θέση
του τσαρτ Billboard.
Μωρό μου!
Ναι!
- Μόνο δύο Λατίνες το έχουν καταφέρει. - Ποιες;
Η Τζέι Λο με το αγγλικό άλμπουμ και η Σελένα με το αγγλικό άλμπουμ.
Δεν το πιστεύω, έχω κάτι κοινό με τη Σελένα!
Τέλειο!
Όλοι μαζί!
Συγχαρητήρια, μωρό μου, για όλα όσα έχεις καταφέρει.
ΠΑΤΕΡΑΣ ΤΗΣ ΚΑΡΟΛ
Και ξέρεις κάτι; Τα κέρδισες με την αξία σου.
Έχεις δουλέψει.
Κάποια μέρα δεν θα είμαστε το νούμερο ένα παγκοσμίως.
Πρέπει να προετοιμαστείς γι' αυτό, γιατί συνέβη σε όλα τα ινδάλματά σου.
Κάθε μεγάλος καλλιτέχνης του κόσμου το έχει βιώσει.
Σ' αγαπώ, μπαμπά. Σ' ευχαριστώ για όλα. Σ' αγαπώ.
- Κι εγώ σ' αγαπώ. Γεια. - Γεια σου.
Ο μπαμπάς μου πάντα σκέφτεται το παρακάτω.
Με προετοίμαζε μια ζωή για αυτήν τη στιγμή.
Και πρώτη φορά... Ποτέ του δεν μου είχε πει κάτι τέτοιο.
Πρώτη φορά μου λέει
ότι πρέπει να προετοιμαστώ για όταν δεν θα είμαστε στην πρώτη θέση.
Είπα στην ομάδα "Έχω μια ιδέα.
Θα κάνουμε περιοδεία σε στάδια".
Η πρώτη περιοδεία σε στάδια μιας Λατίνας ερμηνεύτριας στην ιστορία.
Οι μάνατζερ είπαν "Μόλις κάναμε μια περιοδεία σε αρένες.
Ποιος θα πάει στα στάδια;
Σε είδαν πέρυσι".
Μια περιοδεία σε στάδια θέλει προετοιμασία ενός ή δύο χρόνων.
ΡΕΪΜΟΝΤ ΑΚΟΣΤΑ ΜΑΝΑΤΖΕΡ
Γι' αυτό δούλεψες.
Προφανώς. Έφτυσες αίμα.
Ενάμισι χρόνο δούλευες για το άλμπουμ. Το καλό το πράγμα αργεί να γίνει.
Ένα θρυλικό άλμπουμ χωρίς περιοδεία; Δεν το χωράει το μυαλό μου.
Λυπάμαι.
- Με κάνεις περήφανο. - Ευχαριστώ.
Πώς φαντάζεσαι το μέλλον; Πού θέλεις να είσαι σε 10 χρόνια;
Όταν μεγαλώσω, θέλω να γίνω τραγουδίστρια.
Ποια είναι το ίνδαλμά σου τώρα;
- Η Ταλία. - Η Ταλία;
- Πες μου ένα τραγούδι της. - Το "Piel Morena".
Και πώς πάει;
Είσαι...
Η Καρολίνα, από τότε που ήταν μικρή,
φαινόταν ότι είχε ταλέντο.
Της άρεσε πολύ η μουσική. Σκάρωνε τραγούδια για το παραμικρό.
ΠΑΤΕΡΑΣ
Αντέγραφε όποιο τραγούδι άκουγε.
Όταν ήμουν 11 ή 12 χρόνων, ο πατέρας μου μου είπε
"Έχω μια ταινία που θα λατρέψεις".
Σελένα, έλα εδώ.
Έλα εδώ, μωρό μου.
- Σ' αρέσει να τραγουδάς μπροστά σε κοινό; - Ναι, μπαμπά.
- Νιώθω το κοινό όταν τραγουδάω. - Είναι υπέροχο συναίσθημα.
Πρέπει να είσαι ο εαυτός σου.
Ξεκίνησε απ' το σπίτι της, με τα αδέρφια της, την οικογένειά της.
Πάλεψε με όσους έλεγαν ότι δεν έκανε για αυτό το είδος, επειδή ήταν αντρικό.
Και επέμεινε με τον ενθουσιασμό της και το πάθος της.
Αφού είδα την ταινία και είδα και τη Σελένα,
εδραιώθηκε η επιθυμία να γίνω τραγουδίστρια.
Ποιο παιδί δεν ονειρευόταν να γίνει σταρ;
Όλα τα παιδιά.
Το καλό είναι ότι στο Factor XS
όλα τα παιδιά που έχουν ταλέντο, μεταξύ 8 και 15 ετών,
μπορούν να πραγματοποιήσουν το όνειρό τους.
Άρχισα να βλέπω στην τηλεόραση
διαφημίσεις για μια εκπομπή που λεγόταν El Factor XS.
Ο πατέρας μου τα οργάνωσε όλα, ήρθε σπίτι με έναν αριθμό.
Είπε "Αύριο έχουμε ακρόαση".
Εγώ του είπα ότι δεν ήθελα.
Δεν ήθελα.
- Έχεις άγχος, Καρολίνα; - Πάρα πολύ.
Μείναμε 11 στο τέλος. Και επέλεξαν μόνο έξι, εγώ αποκλείστηκα.
Οι γονείς μου στεναχωρήθηκαν πολύ,
αλλά εγώ ήμουν παιδί, δεν με ένοιαζε.
Το θέμα είναι ότι έτσι ξεκίνησαν όλα.
ΜΕΝΤΕΓΙΝ
Ξεκίνησα με τον μπαμπά μου.
Σχηματίσαμε μια ομάδα με πολλούς ρόλους, που τους καλύπταμε οι δυο μας.
Οργανώναμε τις διαδρομές με χάρτη και δεν πηγαίναμε μόνο σε μεγάλες πόλεις.
Σταματούσαμε σε κάθε κωμόπολη.
29 ΙΟΥΝΙΟΥ 2003
Λείπαμε ενάμιση μήνα ή δύο μήνες.
Καλημέρα σε όλους.
Σήμερα θα βρίσκομαι στον ραδιοφωνικό σταθμό Mega Bogotá
από τις δύο ως τις τέσσερις, θα υπογράφω αυτόγραφα.
Στο Μεντεγίν υπήρχε ένα μουσικό κύμα, που ακόμα υπάρχει,
αλλά εκείνη την εποχή ήταν πολλοί οι ανερχόμενοι καλλιτέχνες
με δημοφιλή τραγούδια.
Ήταν όμορφο που το κοινό άκουγε ντόπια μουσική.
Ό,τι χρήματα βγάζαμε από εμφανίσεις
το επενδύαμε στο σχέδιό μας.
Κάναμε το πρώτο σόου.
Πάμε για το δεύτερο.
Εκείνη την εποχή δεν κάναμε ψώνια, δεν κάναμε έξοδα.
Επενδύαμε τα πάντα στο σχέδιό μας.
Πιστεύω ότι η σκληρή δουλειά πάντα κάνει τη διαφορά.
Το ρητό μου είναι
"Το απλό διαφέρει απ' το εξαιρετικό, γιατί προσθέτεις κάτι εξαιρετικό".
ΠΑΡΟΛΟ ΠΟΥ ΤΟ ΕΠΙΤΕΛΕΙΟ ΤΗΣ ΔΙΑΦΩΝΟΥΣΕ,
Η ΚΑΡΟΛ ΑΠΟΦΑΣΙΣΕ ΝΑ ΠΡΟΧΩΡΗΣΕΙ ΣΤΗΝ ΠΕΡΙΟΔΕΙΑ ΣΕ ΣΤΑΔΙΑ.
ΣΑΝ ΜΠΕΡΝΑΡΝΤΙΝΟ
ΤΟ ΕΠΙΤΕΛΕΙΟ ΤΗΣ ΕΧΤΙΣΕ ΕΝΑ ΤΕΛΕΙΟ ΑΝΤΙΓΡΑΦΟ ΤΗΣ ΣΚΗΝΗΣ,
ΓΙΑ ΝΑ ΠΡΟΒΑΡΕΙ ΚΑΙ ΝΑ ΤΕΛΕΙΟΠΟΙΗΣΕΙ ΚΑΘΕ ΛΕΠΤΟΜΕΡΕΙΑ.
- Σάντι. - Δεν έχει στέγη, κοίτα.
Το φαντάζεσαι με σύννεφα στο βάθος;
Στην τελευταία περιοδεία εμφανιστήκαμε σε αρένες 10.000 ή 15.000 θεατών.
Για την περιοδεία Mañana Será Bonito
υπήρχαν συναυλιακοί χώροι χωρητικότητας 90.000 θεατών.
Ποτέ δεν είχα νιώσει τόση πίεση.
Μπράβο!
Μια τεράστια ομάδα δουλεύει στα παρασκήνια για να δημιουργήσει το πιο θεαματικό σόου.
Το κοινό δεν ξέρει τι θα κάνει η Karol G, γιατί πάντα εκπλήσσει.
Εγώ πρέπει να είμαι στα καλύτερά μου.
Ανατριχιάζω ολόκληρη.
Και σωματικά.
Η κορυφαία, λέμε!
Και ψυχολογικά.
Και συναισθηματικά.
Για να αντεπεξέλθω σε μια παγκόσμια περιοδεία.
Έτσι μπράβο. Βλέπεις τη διαφορά;
Με αυτήν την αλλαγή ο αέρας περνάει πιο εύκολα.
Κι επιπλέον έχω ένα θέμα υγείας, που προκαλεί αύξηση βάρους,
κάτι για το οποίο μου ασκείται κριτική.
Η ΚΑΡΟΛ ΥΠΟΒΑΛΛΕΤΑΙ ΚΑΘΗΜΕΡΙΝΑ ΣΕ ΑΓΩΓΗ
ΛΟΓΩ ΜΙΑΣ ΟΡΜΟΝΙΚΗΣ ΔΙΑΤΑΡΑΧΗΣ, ΠΟΥ ΕΠΗΡΕΑΖΕΙ ΤΑ ΕΠΙΠΕΔΑ ΙΝΣΟΥΛΙΝΗΣ.
Σήμερα μπορεί να ξυπνήσω με τους κοιλιακούς φέτες, πολύ αδύνατη
και αύριο να είμαι πρησμένη, φουσκωμένη, με φουσκωμένο στομάχι.
Δεν το ελέγχω.
Νομίζω ότι είναι το ίδιο,
όπως σε όλα μου τα σόου.
Πες μου ποιον πρέπει να φέρω.
ΤΡΑΒΙΣ ΣΕΡΛΙ ΣΧΕΔΙΑΣΜΟΣ ΠΑΡΑΓΩΓΗΣ
Και κάνουμε κάτι άλλο.
ΑΝΤΟ ΔΙΕΥΘΥΝΣΗ ΠΑΡΑΓΩΓΗΣ
Μες στο στάδιο πρέπει να δημιουργήσω για το κοινό μια νέα εμπειρία.
Πρέπει να προσφέρεις στους θεατές
περισσότερα απ' αυτά που περιμένουν να δουν.
Δεν ξέρω πώς να το εξηγήσω, νιώθω...
Εντάξει.
Δεν προχωράω.
Όλα εξελίσσονται.
Η μουσική μας, το χρήματα που επενδύουμε.
Ωστόσο, ερχόμαστε εδώ, βλέπουμε ότι προσθέσαμε νέα πράγματα,
αλλά δεν προκύπτει κάτι νέο.
Δυσκολεύομαι να κοιμηθώ,
αλλά με την αϋπνία κατεβάζω τις καλύτερες ιδέες.
Όταν πάω για ύπνο,
σκάνε οι ιδέες και με ξυπνάνε.
Με παίρνει ο ύπνος και ξαφνικά πετάγομαι.
"Έτσι θα το κάνουμε".
Γεια σου, Τζουλς. Είμαι η Κάρο. Κοίτα.
Αυτός είναι ο καρχαρίας. Σωστά;
Ας πούμε ότι αυτή είναι η σκηνή και εδώ το κοινό.
Το κοινό είναι εδώ.
Εδώ είναι ο καρχαρίας, εγώ είμαι πάνω του.
Τελειώνει το "Bichota G" και μπαίνετε με το "Oki Doki".
Κανονικά θα κατέβω απ' τη μέση.
Όταν ξεκινάει το "Oki Doki", εσείς πλησιάζετε.
Σταματάτε στο πλάι
και εγώ λέω
Εγκατέλειψα το μωράκι
Τους είπα "Έχω μια ιδέα.
Θα βγω πάνω σε καρχαρία. Όχι πάνω σε φουσκωτό καρχαρία.
Θέλω έναν καρχαρία από ατσάλι,
γιατί στέλνει ένα πολύ ισχυρό μήνυμα".
Μπροστά, στο πλάι.
Κάνουμε το κύμα.
Ένας συνδυασμός κινήσεων,
πριν να συμβούν πολλά άλλα.
Τέλεια.
ΛΑΣ ΒΕΓΚΑΣ
Είναι κορυφαίο.
- Και πού θα με πάτε με αυτό; - Στη σκηνή.
Θα βγω στη σκηνή με αυτό;
Αλήθεια;
Γιατί με βλέπουν όταν περπατάω.
Να έρθω κι εγώ;
Θα πας μόνη;
24 ΩΡΕΣ ΠΡΙΝ ΤΗΝ ΠΡΩΤΗ ΣΥΝΑΥΛΙΑ
Απίστευτο, φίλε.
Τέλειο, μαμά.
ΜΑΡΤΑ ΝΑΒΑΡΟ ΜΗΤΕΡΑ ΤΗΣ ΚΑΡΟΛ
Και τα μάτια είναι κόκκινα προς ροζ.
Αγάπη μου, αυτό το μυαλουδάκι σου.
Πάντα υπάρχει ρίσκο.
Και το πήραμε το ρίσκο.
Είπαμε "Πάμε δυνατά. Αν προκύψει κάτι, το λύνουμε στην πορεία".
Τι γίνεται, όμως, όταν δεν είσαι έτοιμη;
Προετοιμάζεσαι.
Επειδή δεν είσαι έτοιμη, δεν σημαίνει ότι δεν προχωράς.
Ετοιμάζεσαι για να προχωράς.
Μπορώ να ξεκινήσω το τραγούδι.
Τραγουδάω το "Bichota G", εμφανίζομαι στις οθόνες.
Έχω μια AMG...
Η κάμερα.
Το εισιτήριο...
Βγαίνει ο καρχαρίας και εγώ μαζί.
- Δεν έχουμε φώτα. - Γιατί;
Δεν έχουμε πού να τα βάλουμε. Λόγω της οθόνης.
Θέλει 20 άτομα να τον μετακινήσουν. Θα γίνει στο περίπου.
Τι θέλουμε να κάνουμε; Γιατί χρειαζόμαστε χώρο;
Εντάξει, το θέμα είναι ότι όταν ανοίγει η πόρτα,
αν τα φώτα είναι στο πλάι, δεν φαίνεται τίποτα από πίσω.
Γι' αυτό πρέπει να μετακινηθούν εδώ.
Επίσης τα φώτα τα μετακινήσαμε για τον αναβατήρα.
Δεν έχουμε φώτα.
Θα τα ξαναβάλουμε.
Έχουμε μία μέρα.
3:00 ΤΟ ΠΡΩΙ
Ανησυχώ ότι δεν θα προλάβουμε.
- Όχι, Τράβις. - Το ξέρω.
- Μη νυστάζεις. - Τι ώρα είναι;
Τζες!
Το βίντεο "Mi Ex Tenía Razón" παίζει παντού.
Τι έγινε;
ΓΙΟΑΝΑ ΑΡΑΝΓΚΟ ΠΡΟΣΩΠΙΚΗ ΒΟΗΘΟΣ
Πώς θ' ανέβω εκεί πάνω;
Το κεντρικό τραγούδι του άλμπουμ λέγεται "Mi Ex Tenía Razón".
Γυρίσαμε ένα εντυπωσιακό βιντεοκλίπ, πολύ ωραίο.
Ένα ξεχωριστό κομμάτι για εκείνη.
Σήμερα δυστυχώς, δεν ξέρουμε πώς, το βιντεοκλίπ διέρρευσε.
Και τώρα ο κόσμος όλος το είδε.
Έριξα πολλή δουλειά επί μήνες.
Είναι απαίσιο, γιατί κάναμε εκπληκτική δουλειά,
καταστρώσαμε τη στρατηγική μας, τα αναλύσαμε όλα και τώρα διαρρέει;
Και δεύτερον,
πώς σκατά έγινε;
Ακόμα ανησυχώ πάρα πολύ
και δεν μπορώ να συγκεντρωθώ.
Δεν μπορώ να χαρώ τίποτα,
γιατί αγχώνομαι και ανησυχώ πολύ για να πάνε όλα όπως τα έχω σχεδιάσει.
Σήμερα είναι πολύ ξεχωριστή μέρα.
Είμαστε πολύ συγκινημένοι
και παράλληλα πολύ αγχωμένοι.
Έχουν εξαντληθεί τα εισιτήρια.
Ήταν ένα όνειρο που το κάναμε πραγματικότητα.
Σφίξε εδώ. Πάμε.
ΧΟΥΑΝ ΦΕΛΙΠΕ ΠΕΡΕΣ ΟΛΑΡΤΕ ΚΑΘΗΓΗΤΗΣ ΦΩΝΗΤΙΚΗΣ
Μπράβο. Πάλι.
Μπράβο. Ξανά.
Να προσέχεις!
Γεια!
Έτοιμη;
Όχι.
Ένα κομμάτι του εαυτού μου μπαίνει σε άλλη φάση.
Όταν βγαίνω στη σκηνή, λέω "Είμαι η μπιτσότα.
Θα σταθώ στη μέση της σκηνής, θα τα σπάσω".
Λίγο πριν βγω στη σκηνή,
εκείνη τη στιγμή πρέπει να ξεχάσω όλα όσα συμβαίνουν.
Τις πρόβες, όσα δεν έχουν τελειοποιηθεί,
το τραγούδι που διέρρευσε.
Με πείθω ότι το κέρδισα με την αξία μου,
ότι είμαι η καλύτερη, ότι κανείς δεν με ξεπερνάει.
Με πείθω ότι έχω μια αύρα ανυπέρβλητη,
καταφέρνω να το πιστεύουν και όλοι οι άλλοι,
και βγαίνουμε όλοι στη σκηνή με την ίδια αύρα.
Γεια σου, Λας Βέγκας!
Πώς είμαστε;
Ήρθαμε να περάσουμε τέλεια; Ναι ή όχι;
- Ναι ή όχι; - Ναι!
Στο πρώτο σόου στο Λας Βέγκας
παρατήρησα ότι οι κάμερες δεν λειτούργησαν
όπως εγώ είχα οραματιστεί.
Οι κάμερες κατά τη διάρκεια του σόου ήταν πολύ σημαντικές.
Γιατί στα στάδια
το 80% των θεατών βλέπουν το σόου στις οθόνες.
Αυτήν τη στιγμή οι οθόνες δεν δείχνουν τίποτα.
- Τίποτα. - Να τη.
Τη βλέπεις;
Βλέπουν αυτήν την οθόνη.
Και είπα
"Άντο, υπάρχει πρόβλημα με τις κάμερες. Τι συμβαίνει;"
Το σήμα κοβόταν συνέχεια.
Και είπα
"Άντο, δεν βγαίνει καλή εικόνα.
Βγαίνει θολή, χάλια. Τι συμβαίνει;
Οι κάμερες έχουν πρόβλημα".
Είχαμε προβλήματα με την γκαρνταρόμπα, πάρα πολλά.
Ήταν απογοητευτικό,
γιατί δεν είχαμε το επίπεδο που ήθελα εγώ να δει το κοινό.
Αυτήν τη φορά, όταν τελείωσε το σόου, δεν το γιόρτασα.
Κατέβηκα, πήγα στο καμαρίνι και είπα "Φωνάξτε τον τάδε, τον τάδε και τον τάδε".
Είχα θυμώσει πολύ,
γιατί ήταν η πρώτη συναυλία.
Δεν ξεχνάω εκείνη τη μέρα. Ήταν πολύ δύσκολη και θλιβερή.
Με είχαν απογοητεύσει όλοι.
Έχεις απαιτήσεις και αμφιβάλλεις για τον εαυτό σου.
Πρέπει να λύσουμε κάνα δυο θεματάκια.
Αλλά είναι όλο εξαιρετικό.
Έχε πίστη.
Είναι κάτι τελείως διαφορετικό. Γι' αυτό θα είναι σπουδαίο.
Γι' αυτό είσαι σπουδαία.
Είναι εύκολο να αμφιβάλλεις για τη δουλειά μας,
γιατί όλα γίνονται βιαστικά.
Και επικρατεί ένα χάος.
Αλλά αυτό το ξέρουμε μόνο εμείς.
Έχουμε περιθώρια βελτίωσης και θα βελτιωθούμε, αλλά...
Όχι, εγώ φταίω.
Δεν ξέρω πώς να το εξηγήσω, γιατί κάθε μέρα προσπαθώ να...
Σήμερα όταν ξύπνησα, έλεγα ότι όλα ήταν υπέροχα, αλλά...
Εγώ είμαι το θέμα.
Δεν μπορώ να σταθώ λίγο και να θαυμάσω αυτό που κάνουμε.
Πάντα βρίσκω κάτι.
Κάθε μέρα.
- Όλη την ώρα. - Είσαι τελειομανής, τα θέλεις όλα τέλεια.
Λες και είναι κάποια ψυχική ασθένεια.
Δεν ξέρω πώς να το εξηγήσω, δεν εννοώ ότι έχω κάτι.
Αλλά βλέπω τα βίντεο και λέω "Όχι".
Επί τρεις μέρες έλεγα στη Γιόα "Έχω μείνει σκελετός.
Είμαι πολύ αδύνατη, δεν μου αρέσω".
Όλα είναι...
Ποτέ δεν...
Ποτέ δεν λέω "Τέλεια όλα".
Πάντα...
Σήμερα ξύπνησα με κακή διάθεση. "Γιατί μου επέτρεψα να αδυνατίσω τόσο;"
Θέλω να τρώω συνέχεια, γιατί νιώθω στέκα.
Τίποτα δεν μου φαίνεται εντάξει.
Και πάντα το ίδιο, συνέχεια αμφισβητώ
όλα όσα κάνω.
Και δεν μου επιτρέπουν να νιώσω ήσυχη,
γιατί θέλω αυτή η περιοδεία να μείνει αξέχαστη.
Αλλά αναρωτιέμαι "Τι το αξέχαστο έχει;"
Και μετά αρχίζω να βρίσκω σε όλα κάτι αρνητικό.
Κι αυτό μου συμβαίνει κάθε μέρα με όλα.
Με τη μουσική, με ό,τι κάνω,
με το πώς μιλάω, πώς ντύνομαι, πώς με βλέπω.
Κι είναι μαλακία, γιατί ένα άλλο κομμάτι μου νιώθει τέλεια.
- Με πιάνετε; - Ναι.
Διάλειμμα.
ΚΑΡΟΛΙΝΑ
Ναι.
Θες να καθίσεις εδώ;
Κοιτάξτε.
- Δεν την είχα δει αυτή. - Είναι από τη βάφτισή μου.
Κοιτάξτε το στιλάκι
που έχω με το καπέλο.
Δεν είχα δει αυτήν τη φωτογραφία.
Τέλεια.
Εδώ έχω το μαλλί πολύ κοντό, αγορίστικο,
γιατί όταν ήμουν μικρή ξύρισα το κεφάλι μου.
Εδώ τραγουδάω σε μια συναυλία.
Ήταν μια μεγάλη συναυλία ρεγκετόν,
το μεγάλο όνομα ήταν ο Ντον Ομάρ.
Εδώ πρέπει να ήμουν
περίπου 16 με 17 χρόνων.
Κοιτάξτε.
Απίστευτο.
Θέλω να μου πεις πώς μπήκες στον κόσμο της μουσικής.
Έβλεπα πώς εξελίσσονταν οι συνάδελφοι με τους οποίους ξεκίνησα.
Εγώ αργούσα περισσότερο,
γιατί ήμουν γυναίκα σε ένα μουσικό είδος στο οποίο κυριαρχούσαν άντρες.
Δεν υπήρχαν πολλές γυναίκες.
Το ότι ήμουν γυναίκα
αποτέλεσε τεράστιο εμπόδιο
για να μπορέσω να εξελιχτώ.
ΣΕ ΗΛΙΚΙΑ 16 ΕΤΩΝ Η ΚΑΡΟΛ, ΜΕ ΤΗ ΣΤΗΡΙΞΗ ΤΩΝ ΓΟΝΙΩΝ ΤΗΣ,
ΜΕΤΑΚΟΜΙΣΕ ΜΟΝΗ ΣΤΗΝ ΜΠΟΓΚΟΤΑ ΓΙΑ ΝΑ ΚΥΝΗΓΗΣΕΙ ΤΑ ΟΝΕΙΡΑ ΤΗΣ.
Υπήρχε κάποιος που είχε πει ότι θα γινόταν ατζέντης μου.
Ήταν μεγάλος επιχειρηματίας.
Μας παρουσίασε ένα εκπληκτικό σχέδιο που είχε για εμένα,
και όσα θα έκανε με τη μουσική μου.
ΣΤΗΝ ΜΠΟΓΚΟΤΑ Η ΚΑΡΟΛ ΑΡΧΙΣΕ ΝΑ ΔΟΥΛΕΥΕΙ ΜΕ ΕΝΑΝ ΝΕΟ ΜΑΝΑΤΖΕΡ.
Πλησίαζαν τα γενέθλιά μου, ζούσα στην Μπογκοτά.
Και αυτός ο άνθρωπος είπε ότι θα οργάνωνε σπίτι του κάτι,
για να γιορτάσω τα γενέθλιά μου,
επειδή έλειπαν οι γονείς μου κι ήμουν μόνη.
Όταν πήγα στο σπίτι του,
μιλήσαμε λίγο,
και μετά με πλησίασε
και είπε
ότι είχε αρχίσει να νιώθει κάτι πιο ξεχωριστό για εμένα.
Ήμουν 16 χρόνων.
Και εκείνος είμαι σίγουρη ότι τότε ήταν 45 ή 50 χρόνων.
Δυσκολεύομαι που το συζητάω.
Είπε "Κάρολ, νομίζω ότι σε ερωτεύτηκα.
Κι αν δεν πρόκειται να συμβεί τίποτα, πες το μου τώρα,
γιατί δεν θα προχωρήσει το θέμα της μουσικής".
Και με πλήγωσε πολύ, γιατί...
"Με φέρνεις σε μια θέση,
όπου οι ελπίδες μου και τα όνειρά μου περιορίζονται".
Δυστυχώς στις μεγάλες βιομηχανίες
οι γυναίκες πρέπει να ανεχτούν φρίκες.
Όχι για να πετύχουν.
Γιατί καμία γυναίκα που σέβεται τον εαυτό της
δεν θα ανεχτεί κακοποίηση για να καταφέρει αυτό που θέλει.
Φανταστείτε πόσα κορίτσια, πόσες γυναίκες, πόσοι άνθρωποι
έχουν βιώσει το ίδιο.
Δεν τόλμησα να το πω στους γονείς μου.
Τους είπα μόνο ότι δεν ήθελα να συνεχίσω στη μουσική.
Ο πατέρας μου πληγώθηκε πολύ.
Απογοητεύτηκε.
Κάναμε μήνες ολόκληρους να μιλήσουμε.
ΑΠΟΓΟΗΤΕΥΜΕΝΗ ΑΠΟ ΤΗΝ ΚΑΚΟΠΟΙΗΣΗ ΤΟΥ ΠΡΩΗΝ ΜΑΝΑΤΖΕΡ,
Η ΚΑΡΟΛ ΕΓΚΑΤΑΛΕΙΠΕΙ ΤΗ ΜΟΥΣΙΚΗ.
ΜΕΤΑΚΟΜΙΖΕΙ ΣΤΗ ΝΕΑ ΥΟΡΚΗ, ΟΠΟΥ ΜΕΝΕΙ ΜΕ ΤΗ ΘΕΙΑ ΤΗΣ,
ΓΙΑ ΝΑ ΣΠΟΥΔΑΣΕΙ ΑΓΓΛΙΚΑ ΚΑΙ ΔΙΟΙΚΗΣΗ ΕΠΙΧΕΙΡΗΣΕΩΝ.
Μακάρι να μπορούσα να εξηγήσω,
με λεπτομέρειες,
πόσο δύσκολο ήταν...
Δεν έχουμε ούτε τον χρόνο,
ούτε πιστεύω ότι θα μπορούσα να συζητήσω όλα αυτά που θέλω.
Επειδή πιστεύω
ότι ποτέ δεν μου επέτρεψα
να θυμάμαι αυτό που έγινε ή να το συζητάω.
Όχι.
Σταματάμε εδώ. Έλα εδώ, Ντούβι.
Θα μου φύγει το μακιγιάζ.
- Είναι όλα τέλεια, είμαι χαρούμενη. - Φυσικά.
Τι λες τώρα; Εντυπωσιακό!
ΣΤΑΔΙΟ METLIFE
Είναι εκπληκτικό, είναι απίστευτο. Αύριο θα εμφανιστούμε εδώ.
Γαμάτο!
ΝΕΑ ΥΟΡΚΗ
Όταν μετακόμισα στις ΗΠΑ,
έκανα ψυχοθεραπεία επί οχτώ μήνες με ψυχίατρο.
Έκλαιγα πολύ.
Όταν ξυπνούσα, ήθελα μόνο να κοιμάμαι και να κλαίω.
Να κοιμάμαι και να κλαίω.
ΕΘΝΙΚΟ ΤΑΜΕΙΟ ΑΠΟΤΑΜΙΕΥΣΗΣ
Μου είχαν κλέψει τα όνειρά μου, με είχαν απογοητεύσει.
Μου τα είχαν πάρει όλα.
ΚΑΡΟΛΙΝΑ ΧΙΡΑΛΝΤΟ
Λατρεύω τη Νέα Υόρκη, αλλά κάθε φορά που έρχομαι,
θυμάμαι όταν μετακόμισα εδώ.
Μου φέρνει αναμνήσεις και συναισθήματα που νόμιζα ότι είχα ξεπεράσει.
Είχα καιρό να δω τη θάλασσα, μετά το Πόρτο Ρίκο.
Μη με προκαλείς, εγώ χωράω.
Κοίτα.
Θέλω να κάνω βουτιά.
Βουτάμε;
Όταν φτάσαμε στη Νέα Υόρκη για τη συναυλία στο MetLife,
εκείνες τις μέρες είχα πρόβες για τα VMA.
Η χορογραφία για την εμφάνιση στα VMA ήταν της Πάρις Γκέμπελ.
Και θα κατέβω.
- Αργά, αργά και... - Μπαμ, μπαμ.
Πρώτη φορά δούλευα μαζί της.
- Είχα πολύ άγχος, αλλά τώρα... - Όχι, βγήκε τέλεια.
- Ευχαριστώ. - Σου είναι εύκολο.
Δεν είναι εύκολο.
Το κάνω να φαίνεται εύκολο, μέσα μου υπέφερα.
Ήθελα να της δείξω ότι το 'χα.
Όταν μας έστειλαν το πρόγραμμα των προβών,
είπα στην ομάδα
"Οχτώ ώρες συνεχόμενες;"
Πρόβες για την περιοδεία, δύο συναυλίες με εξαντλημένα εισιτήρια.
Είχα εκνευριστεί, γιατί δεν ένιωθα εντελώς καλά.
Κάρολ, είμαστε από το MTV.
Βούτηξα σε ένα ποτάμι και αρρώστησα λίγο.
Ένιωθα άρρωστη, επειδή είχα εξουθενωθεί.
Και επιπλέον αυτοί οι ρυθμοί ζωής
με αγχώνουν,
γιατί είμαι με κόσμο όλη μέρα.
Γύρω μου και πάνω μου.
Είμαι εδώ, τελειώνω αυτό, μετά έχω κάτι άλλο και κάτι άλλο.
Πάντα έχω κάτι και πάντα είμαι με κόσμο.
Πάντα.
Είναι πολύ δύσκολο να βρω κάποιες στιγμές μοναξιάς και ησυχίας.
Εκείνη την ημέρα λες και κατέρρευσα.
Γιατί δεν αντέχω.
Συμβαίνουν ταυτόχρονα πάρα πολλά.
Είμαι κουρασμένη και νιώθω...
ότι δεν θέλω να είμαι εδώ.
Είχα να διαχειριστώ πολλά.
Δεν μπορούσα και με πήραν τα κλάματα.
Και θυμήθηκα
όταν ήμουν στη Νέα Υόρκη με τη θεία μου και έκλαιγα στο κρεβάτι και της έλεγα
"Πότε ο κόσμος θα με αναγνωρίζει ή θα αγοράζει εισιτήρια για να με δει;"
Θυμήθηκα ότι παραλίγο να παρατήσω αυτό το όνειρο.
Και παρόλο που προσπάθησα να μείνω μακριά από τη μουσική,
η μουσική πάντα με έκανε να επιστρέφω.
Και συνειδητοποίησα ότι γι' αυτό γεννήθηκα.
Τηλεφώνησα στον πατέρα μου και του είπα "Νομίζω
ότι θα γυρίσω στη μουσική".
Ο μπαμπάς μου ξετρελάθηκε.
Είπε "Θα φροντίσω να αποδεσμευτεί, πάση θυσία".
Οι γονείς μου έκαναν τεράστιες οικονομικές θυσίες
για να με αποδεσμεύσουν από το συμβόλαιο με τον μάνατζερ.
Για πολλά χρόνια είχαν χρέη.
Αλλά μου έδωσαν μια ευκαιρία για το νέο ξεκίνημα που χρειαζόμουν.
Κάρο!
- Εντάξει. - Τραγούδησε στην πρόβα.
Τα παπούτσια του λουκ.
Πολύ σέξι.
Σήμερα υπογράφω το συμβόλαιο της ζωής μου.
Στο εξής η μουσική μου θα κυκλοφορεί απ' την Bichota Records,
με διανομή από την Interscope.
Είμαι πολύ ενθουσιασμένη!
Κατάφερα να μου ανήκει η μουσική μου, να έχω δική μου δισκογραφική.
Όταν πρόκειται για πολύ σημαντικές και καθοριστικές αποφάσεις,
και η παραμικρή λεπτομέρεια παίζει μεγάλο ρόλο.
ΑΓΑΠΩ ΤΗΝ ΟΙΚΟΓΕΝΕΙΑ INTERSCOPE
ΤΕΧΝΙΚΗ ΠΡΟΒΑ
Τέλειο ακούστηκε.
Πάμε καλά από εδώ;
Από εδώ.
Γεια!
Τώρα στην πρόβα, θέλω να ξαναδούμε κάποιες συγκεκριμένες λεπτομέρειες.
Όπως τα φώτα
και τις κάμερες.
Άφησες τα γυαλιά σου στο αμάξι μου
Ναι.
Στο Πόρτο Ρίκο "μπιτσότε" σημαίνει "μάγκας".
Ναι.
Κάνει κουμάντο στη γειτονιά, προέρχεται απ' το ναρκεμπόριο, ο σκληρός.
Μου άρεσε η λέξη.
Ήταν τόσο ισχυρή λέξη, που συνέχεια ρωτούσα
"Και τι γίνεται με μια μπιτσότα; Ποια είναι μπιτσότα; Τι θα πει μπιτσότα;"
Κι η απάντηση ήταν
"Είναι μια γυναίκα.
Αλλά η μπιτσότα στην πραγματικότητα
δεν υπάρχει".
Είπα στο επιτελείο "Έγραψα τραγούδι με τίτλο 'Bichota'".
Κι όλοι άρχισαν
"Όχι, Κάρο. Δεν μπορούμε να το ρισκάρουμε".
Τους εξηγούσα ότι η δική μου μπιτσότα ήταν αλλιώς.
Η ομάδα επέμενε ότι δεν έκανε για τίτλο τραγουδιού.
"Θα χτυπήσει άσχημα, θα σε απορρίψουν".
Σταμάτα.
Πρέπει μία κάμερα
να τραβήξει ολόκληρο το πλάνο.
"Όχι, είναι πολύ βαριά έκφραση".
Κι εγώ είπα
"Εντάξει, θα αναλάβω το ρίσκο εγώ. Το τραγούδι θα λέγεται 'Bichota'".
Η μπιτσότα έχει τη δική της επιχείρηση,
είναι μια οραματίστρια, είναι πολύ σέξι.
Έτσι είναι η μπιτσότα.
Τώρα ο κόσμος με αποκαλεί μπιτσότα.
Και δεν έχει να κάνει με εμένα,
αλλά με το πώς ο κόσμος βλέπει αυτήν την έκφραση.
Και το τι σημαίνει να είσαι μια μπιτσότα.
Όλα είναι πολύ ωραία, αλλά μου λείπουν οι περσινοί εικονολήπτες.
Νομίζω ότι ήταν πιο αφοσιωμένοι,
ότι το έκαναν με μεράκι.
Αυτοί εδώ έρχονται μόνο για το μεροκάματο.
Αλήθεια.
Φίλε.
Γι' αυτό ο Τράβις έπρεπε να είναι εδώ.
Και αυτήν τη στιγμή κάνω εγώ τη δουλειά του.
Εκ μέρους του είναι εντελώς απαράδεκτο.
Άντο, σταμάτα. Πρέπει να μιλήσω με τον εικονολήπτη.
Ειλικρινά, θα του μιλήσω.
Δεν μπορώ άλλο.
Φώτισε εδώ, σε παρακαλώ.
Τους χορευτές.
Σε παρακαλώ.
Θα ανάψετε τις πλαϊνές οθόνες;
Άκου τι θέλω.
Η χορογραφία σχεδιάστηκε για να αναδείξει όλο το σύνολο των χορευτών.
Όλη την ώρα
μέχρι να φτάσουν εκεί.
Εντάξει, πάμε.
Για να δούμε.
Πουμ, πουμ, πουμ.
Και τους ακολουθείς.
Έτσι, έτσι, έτσι.
Με κάθε συναυλία έχουμε την ευκαιρία να τελειοποιηθούμε.
Θεωρώ ότι είναι ευκαιρία να τελειοποιήσουμε τη συναυλία.
Ακόμη κι αν είναι η προτελευταία συναυλία, συνεχίζω να κάνω διορθώσεις,
έτσι ώστε η τελευταία συναυλία να είναι το τέλειο σόου.
2:00 ΤΟ ΠΡΩΙ
Σε όλες τις οθόνες;
Όχι, μόνο στις πλαϊνές.
Και το επιτελείο μου το ίδιο.
Ακριβώς.
Και τελικά στη δεύτερη ή τρίτη συναυλία
η ομάδα εικονοληψίας είχε συντονιστεί τέλεια,
όλοι έκαναν ό,τι έπρεπε.
- Πώς σε λένε; - Τσάκι.
- Τσάνκι; - Τσάκι.
- Τα πας τέλεια. - Ευχαριστώ πολύ.
Εξαιρετικά.
Είναι φοβερό αυτό το πλάνο, το λατρεύω.
- Σ' ευχαριστώ. - Ευχαριστώ.
Τώρα πραγματικά είναι φοβερό.
Τα σπας, Ρόμε!
Τώρα τα πάντα είναι εξαιρετικά.
Καταπληκτικά.
Μωρό μου
Θεέ μου! Είναι εκπληκτικό!
ΜΑΪΑΜΙ
Χαίρομαι πολύ!
ΒΟΣΤΟΝΗ
ΝΤΑΛΑΣ
ΣΙΚΑΓΟ
ΑΤΛΑΝΤΑ
Στην προσωπική ζωή με καταδίωκε ένας καρχαρίας
και προσπαθούσα να του ξεφύγω.
Αλλά αυτό που έπρεπε να κάνω ήταν να τον αντιμετωπίσω, να πάρω τον έλεγχο.
Δεν περιαυτολογώ για αυτή που είμαι και για όσα έχω καταφέρει.
Απλώς λέω ότι οποιοσδήποτε
μπορεί να τα καταφέρει αν πιστέψει στον εαυτό του.
Στο χρονολόγιο της ζωής μου,
με το "Provenza" άρχισε πάλι να ανθίζει το μέσα μου.
Με το "Provenza" θεωρώ ότι η Καρολίνα επανασυνδέθηκε με τον εαυτό της.
Αυτό ήθελα να εκφράσω.
Ένας κόσμος με γυναίκες που αλληλοϋποστηρίζονται,
που αποδέχονται τον εαυτό τους.
Ευτυχισμένες, σίγουρες και ήρεμες,
όπως θα έπρεπε να είναι.
Θέλω όλοι σας, από εδώ κάτω μέχρι εκεί πάνω,
να χοροπηδήσετε μαζί μου.
Ένα, δύο...
Ένα, δύο, τρία! Πάμε!
Στο "Provenza" δημιουργώ έναν κόσμο
όπου οι γυναίκες είμαστε αυτάρκεις.
Θεωρώ ότι αυτό είναι το πνεύμα του Mañana Será Bonito.
ΛΟΣ ΑΝΤΖΕΛΕΣ
Σ' αγαπώ, Κάρολ!
Καπέλα, πάρτε καπέλα!
Πάρτε καπέλα, κοπελιές!
Η σημαία μου!
Ζήτω η μπιτσότα!
ΤΩΡΑ ΤΗΛΕΦΩΝΑ ΜΕ ΠΑΙΡΝΕΙ
ΤΟ ΜΟΥΣΙΚΟ ΣΥΓΚΡΟΤΗΜΑ ΤΗΣ ΚΑΡΟΛ
Είμαστε πολύ ενθουσιασμένες.
Οι περισσότερες θα παίξουμε πρώτη φορά σε στάδιο,
είναι η πρώτη μας περιοδεία με τόσο κόσμο.
Ναι, η πρώτη μας φορά.
Θα παίξουμε μπροστά σε τόσο μεγάλο κοινό, 89.000 θεατές.
Είναι όμορφο που συμμετέχουμε,
γιατί γράφει ιστορία για όλες τις γυναίκες της Λατινικής Αμερικής.
Πιστεύω στη γυναικεία ενέργεια, καθορίζει την ταυτότητά μου.
Αυτή η περιοδεία μάς δίνει την ευκαιρία να δείξουμε τη γυναικεία δύναμη.
Κάτι που αποτελεί έμπνευση για τις γυναίκες που βλέπουν το σόου.
Το ότι τους δείχνω ότι οποιαδήποτε μπορεί να τα καταφέρει
αποτελεί μέρος του μηνύματος.
Να τη!
Είμαι σίγουρη ότι στις συναυλίες μου έρχεται ένα μεγάλο ποσοστό μεταναστών.
Η στήριξη που μου έδωσε η κοινότητα λάτιν μου άνοιξε πόρτες.
Το λατινοαμερικάνικο κοινό πίστεψε πρώτο σε εμένα
και μου έδωσε την ευκαιρία να γίνω αυτή που είμαι.
Είμαι πολύ τυχερή.
Χωρίς τη λατινοαμερικανική κοινότητα δεν θα είχα κάνει καριέρα.
Καθόλου.
Τη βλέπω να υποφέρει μόνη Αν και θα το αρνηθεί
Δαγκώνει τα χείλη Και κάνει τη δυνατή
Πόσες ώρες πρέπει να κλάψει
Για να ξέρει ότι δεν ήταν αγάπη
Καλή τύχη
Να αντέξει παλεύει, δεν θυμώνει
Σ' αγαπάει για να μη σε χάσει
Αλλά τέρμα
Δεν θα κλάψω πια για εσένα
Σήμερα θα της ζητήσω να σε αφήσει
Πάμε!
Φιλενάδα, παράτα τον γελοίο
Αν τον πλήρωναν για να σε βασανίσει Θα 'χε πλουτίσει
Μόνο αντίπαλος θεωρείται στο εξής
Και θα πάμε να τα πιούμε αν χρειαστεί
Και θα πιούμε τα 200 ποτά που έχει
Το μπαρ!
Και θα τραγουδάμε το "Tusa" Μέχρι να κλείσει το μαγαζί
Απόψε το καθήκον μου θα κάνω
Κι εσύ θα λες "Αυτός είναι καθίκι, όχι εγώ"
Χάρη στη λατινοαμερικάνικη κοινότητα ταξιδεύω σ' όλον τον κόσμο
και εκπληρώνω τα όνειρά μου.
Κατά καιρούς διαβάζω σχόλια που λένε
"Γεμίζει τα στάδια, οι Λατινοαμερικάνοι σπεύδουν".
Γιατί; Δεν είμαστε εμείς άνθρωποι;
Κάρολ!
Μου 'ρχεται να βάλω τα κλάματα,
γιατί πριν από πολλά χρόνια
ήμουν σπίτι μου και έβλεπα καλλιτέχνες που θαύμαζα πολύ.
Και πάντα αναρωτιόμουν πώς μπορούσα να τους μοιάσω.
Ξέρω ότι με λένε κλαψιάρα
και δεν με πειράζει.
Αλλά κοιτάξτε όλο αυτό.
Όνειρό μου είναι, και αυτό επιδιώκω κάθε μέρα,
να μάθει ο κόσμος όλος το όνομά μου.
Αλλά αν καταλήξω μια καλλιτέχνιδα Λατίνα γνωστή μόνο σε θαυμαστές Λατίνους,
θα ένιωθα περήφανη,
γιατί θα μου είχαν χαρίσει όλα αυτά που ποτέ δεν είχα διανοηθεί.
Πάλι θα κλάψει. Όχι!
Κανείς δεν μπορεί να το αρνηθεί
Αγάπη μου, το αξίζεις. Το κοινό σου σε λατρεύει.
Είμαι πολύ συγκινημένη.
Όλοι μας!
Έχω συγκινηθεί.
ΑΛΙΣΙΑ ΚΙΣ
ΣΕΛΙΝΑ ΓΚΟΜΕΖ
Φίλοι μου, κάναμε ρεκόρ.
"Είναι η μεγαλύτερη προσέλευση σε σόλο συναυλία
στην ιστορία αυτού του σταδίου".
Μπράβο!
Πόσο χαίρομαι!
Όχι!
Συναρπαστικό.
Πάρε λίγο αέρα.
Έχω συγκινηθεί.
Κάρολ!
ΦΕΪΝΤ
Όχι, προσπάθησε να μη σκέφτεσαι ότι τραγουδάς.
Το λες κάπως έτσι.
Η ρεγκετόν την εξιτάρει
Την...
Μάλλον έτσι.
Η ρεγκετόν την εξιτάρει
- Εντάξει. - Αλλά στο δικό σου στιλ.
Όταν θα κάναμε την περιοδεία Bichota, η Τζες μου 'πε
"Θα φέρουμε έναν καλλιτέχνη που θα ανοίξει την περιοδεία.
Ποιον θέλεις;"
Τότε ο αγαπημένος μου καλλιτέχνης ήταν ο Φέιντ.
Επικοινώνησαν μαζί του, μίλησαν μαζί του και με το επιτελείο του.
Και ο Φέιντ άνοιξε την περιοδεία.
Μετά από κάθε συναυλία είχαμε πάρτι, χορεύαμε, κάναμε τουέρκ.
Και μια φορά οργανώσαμε τουρνουά Nintendo.
Κι εκεί ψιλοπαίξαμε.
Αγγίζαμε ο ένας το πόδι του άλλου. Και σκέφτηκα "Αμάν!"
Αποχαιρετιστήκαμε
και ως κλασικός άντρας απ' το Μεντεγίν
μου έδωσε ένα πεταχτό φιλί και μπήκα στο νόημα.
Πριν να το καταλάβω, έγραφα ξανά τραγούδια για την αγάπη και την ευτυχία.
Να σε τραβήξω;
Ναι!
Με τραβάς;
Είχα πει ναι.
Ο φίλος μου.
Είσαι πολύ όμορφη.
Τα χάλια μου έχω. Παραλίγο να ανεβάσω μια ιστορία.
Αλλά είμαι χάλια.
Χτίσαμε μια υγιή σχέση.
Όταν σε μια σχέση είχες κακές συνήθειες, είναι δύσκολο να τις κόψεις.
Περίμενα 20 λεπτά για αυτήν τη φωτογραφία.
Ήταν έτοιμος.
- Κοίτα τα μαλλιά μου. - Παναγιά μου!
Με καταλαβαίνει, με ακούει.
Έχει πολλή υπομονή, είναι πολύ της οικογένειας.
Ποτέ στη ζωή μου δεν έκανα τόσα πολλά σχέδια με κάποιον.
Άλλη μία!
Έτσι!
Η σχέση μου μαζί του είναι υγιής, είναι διασκεδαστική, έχει όλα τα καλά.
Μωρό μου, είμαστε πολύ περήφανοι για σένα.
Μου θύμισε και μου προσέφερε
αυτήν την ανθρωπιά.
ΣΑΝ ΑΝΤΟΝΙΟ
Πιστεύω ότι θα πεθάνω νέα.
Και γι' αυτό δεν φοβάμαι να πεθάνω.
Όταν κάποιος πεθαίνει, είναι πολλά αυτά που καταρρέουν.
Αφήνει στη μέση ένα σωρό πράγματα, που είχε προγραμματίσει.
Όταν γράφω μουσική,
πού και πού ενημερώνω τον Όβι, τον παραγωγό μου, για παράδειγμα.
Του λέω "Όβι, αν πεθάνω,
θα ήθελα να κάνεις κάτι με αυτήν τη μουσική, τα τραγούδια.
Έχω ακόμα τόσα πολλά να κάνω
και γι' αυτό δεν παίρνω ανάσα.
Και αυτό με παρακινεί να λειτουργώ πιο γρήγορα.
Δεν φοβάμαι τον θάνατο, φοβάμαι τι θάνατος θα είναι.
Οι σκληροπυρηνικοί φαν της Karol G ξέρουν πόσο αγαπώ τη Σελένα Κιντανίγια.
Μάντεψε ποια ήρθε!
Τι κάνεις;
Γεια σου, Κάρολ. Πώς είσαι;
- Χαίρω πολύ. Τι κάνεις; - Καλά, ευχαριστώ.
Έχω αγχωθεί.
ΑΔΕΛΦΗ ΤΗΣ ΣΕΛΕΝΑ
- Αλήθεια; Γιατί; - Δεν ξέρω.
Πολλοί νέοι λάτρευαν τα τραγούδια της Σελένα και τη θαύμαζαν.
Κάποιοι μάλιστα τη θεωρούσαν πρότυπο.
Μια νέα που αποδείκνυε ότι το ταλέντο οδηγεί στην επιτυχία.
- Απόλαυσε το σόου. - Κι εσύ το ίδιο.
Νιώθω μεγάλη τιμή που ήρθες.
Έχω πολύ άγχος.
Όλη την ώρα έλεγα "Θα με πάρουν τα ζουμιά".
Αλλά είμαι πολύ χαρούμενη.
ΦΕΒΡΟΥΑΡΙΟΣ
Καμία Λατίνα καλλιτέχνιδα δεν είχε κάνει παγκόσμια περιοδεία σε στάδια.
Πριν από 28 χρόνια η Σελένα Κιντανίγια την είχε προγραμματίσει, αλλά δεν πρόλαβε.
Η Σελένα τραυματίστηκε θανάσιμα σήμερα σε ένα Days Inn.
Διακομίστηκε επειγόντως σε νοσοκομείο, χειρουργήθηκε, αλλά πέθανε μία ώρα μετά.
Ήταν η πιο σημαντική τραγουδίστρια, άρεσε σε όλους.
Θα μας λείψει.
Χιλιάδες άνθρωποι από όλη τη χώρα
ήρθαν να αποχαιρετίσουν τη Σελένα.
Γιατί κλαις;
Κλαις γιατί κάτι προέκυψε; Γιατί νιώθεις ανήμπορη;
Χαρούμενη;
Όπως κι εσείς, έτσι κι εγώ έχω το ίνδαλμά μου.
Η διαφορά είναι
ότι εγώ δεν θα έχω την ευκαιρία ούτε να τη γνωρίσω,
ούτε να τραγουδήσω μαζί της, ούτε να μοιραστώ στιγμές μαζί της.
Αλλά μπορώ να τραγουδήσω γι' αυτήν.
Παρά τα χρόνια, παρά την απουσία,
αποτελεί έμπνευση για εμένα το ότι είναι παρούσα στην καρδιά τόσων ανθρώπων.
Φαντάζομαι ότι η οικογένειά της θα νιώθει περήφανη
που μετά από τόσα χρόνια παραμένει θρύλος ακόμη και σήμερα.
Πάμε!
Πιο δυνατά!
Τέλειο!
Μπαμπά!
Δεν ήξερα ότι είχες έρθει!
Σ' αγαπώ!
Πότε ήρθες;
Παραλίγο να το χάσω.
- Το είδες όλο; - Όλο, ψυχή μου.
- Πανέμορφο. - Είσαι τρελή.
- Ναι! - Αναγκάστηκα να πω ψέματα.
Έπεσα στο πάτωμα και με έφεραν σε αναπηρικό αμαξίδιο.
- Τι; - Πήρα αεροπλάνο κι ήρθα.
Ήξερα ότι ο μπαμπάς μου δεν τα παρατάει σε καμία περίπτωση.
Ορκίζομαι, παραλίγο να χάσω την πτήση.
Υπήρχαν δέκα πτήσεις.
Χαίρομαι που δεν την έχασες. Σου άρεσε;
Ήταν απίστευτο.
Όταν απογειωθήκαμε, όλα ήταν φυσιολογικά.
Κοίταξα προς τα πίσω και είδα καπνό.
Και η αεροσυνοδός είχε φρικάρει εντελώς.
Προς Πύργο Ελέγχου, είναι Gulfstream IV. Κίνδυνος: Καπνός στην άτρακτο.
Διατηρείτε το υψόμετρο;
Η εμπειρία στο αεροπλάνο ήταν τρομακτική.
Όχι εξαιτίας του τι μπορούσε να συμβεί,
αλλά εξαιτίας του με ποιον ήμουν.
Ήμουν με τη μητέρα μου, τον πατέρα μου, την αδερφή μου, το επιτελείο μου.
Και την ανιψιά μου Σοφία, που είναι ενός έτους.
Επιβαίνουν 14 άνθρωποι.
Όλοι όσοι επιβαίναμε αποχαιρετήσαμε κάποιον με μηνύματα.
ΚΑΡΟΛΙΝΑ
ΤΟ ΑΕΡΟΠΛΑΝΟ ΕΧΕΙ ΠΡΟΒΛΗΜΑ
ΔΕΝ ΞΕΡΩ ΤΙ ΘΑ ΣΥΜΒΕΙ, ΑΛΛΑ...
Σ' ΑΓΑΠΩ ΠΟΛΥ.
Πανικοβληθήκαμε όλοι,
αλλά νομίζω ότι εγώ φρίκαρα περισσότερο.
Τρόμος στον αέρα για τη σούπερ σταρ Karol G.
Το ιδιωτικό τζετ της τραγουδίστριας έκανε αναγκαστική προσγείωση,
καθώς αναφέρθηκαν καπνοί στην άτρακτο.
ΑΝΑΓΚΑΣΤΙΚΗ ΠΡΟΣΓΕΙΩΣΗ ΤΟΥ ΑΕΡΟΠΛΑΝΟΥ ΤΗΣ KAROL G
Ήταν τραυματική εμπειρία.
Λόγω της οικογένειάς μου.
ΧΙΟYΣΤΟΝ
Κοίτα. Είναι εντυπωσιακό.
Πανέμορφο.
Όχι.
Κοίτα τι όμορφο. Αυτόν τον εκτόξευσαν.
Στο Τέξας, το ίδρυμά μου Con Cora
έφερε Κολομβιανούς μαθητές για μαθήματα στη NASA.
Ευχαριστώ, κε Λουίς.
Τι κάνετε; Όλα καλά;
Είναι πανέξυπνες κοπέλες,
αλλά προέρχονται από περιοχές με λίγες ευκαιρίες.
Θέλαμε να κάνουμε κάτι που θα τους έδινε έμπνευση και κίνητρο.
Ναι.
Αυτό που ζω είναι απίστευτο.
Νιώθω συγκίνηση, χαρά, περηφάνια.
Γιατί η Καρίτο δίνει αυτήν την ευκαιρία σε τόσα πολλά κορίτσια,
που έχουν τόσα όνειρα.
Πρέπει να πούμε στους φίλους μας ότι γνωρίσαμε την Karol G.
Ναι!
Δεν το πιστεύω!
Δεν μπορώ!
Δεν πειράζει.
Η μαμά μου γεννήθηκε σε μια εύπορη οικογένεια,
αλλά ο παππούς μου έφυγε με κάποια άλλη.
Και από εύποροι κατέληξαν να μην έχουν τίποτα,
ζούσαν στην απόλυτη φτώχεια.
Γιατί ζητάτε αυτόγραφο από εμένα;
Η μαμά μου έκανε ένα σωρό δουλειές. Ήταν σερβιτόρα, πωλήτρια.
Έκαναν πάνω από μία δουλειά και πολλές βάρδιες,
επειδή ήταν εξαμελής οικογένεια.
Οι δύο πήγαν στις ΗΠΑ,
για να βγάλουν το ψωμί τους
και να βοηθήσουν τη γιαγιά μου και τη μητέρα μου.
Η μητέρα μου έμεινε εδώ, μόνη της,
με τη γιαγιά μου.
Ήταν για όλους μια πολύ δύσκολη διαδικασία.
Περάσαμε δύσκολα παιδικά χρόνια.
Αλλά ήμασταν πολύ δεμένοι.
Παρά τις δυσκολίες,
η μητέρα μου ήταν πρότυπο για εμάς.
Αυτές οι στιγμές είναι πολύ συγκινητικές και πολύ όμορφες.
Δεν το είχα φανταστεί ποτέ.
Ευχαριστώ τον Θεό.
Είναι πολύ όμορφο, Καρίτο.
Μαμά, τι καλή που είσαι. Μην κλαις τώρα.
Γι' αυτό τα κάνουμε όλα.
Μην κλαις, μανούλα.
Πρέπει να νιώθεις όμορφα, γιατί εμείς, χάρη στον Θεό,
τα έχουμε ζήσει όλα αυτά και τώρα μπορούμε να προσφέρουμε.
Γι' αυτό, γλυκιά μου...
Δεν μπορούσα να κρατηθώ.
Ήθελα να σου το πω...
Σ' αγαπώ.
- Ο Θεός να σ' έχει καλά. - Εσάς να έχει καλά ο Θεός.
Μην κλαις.
Δεν το συνηθίζεις αυτό.
Δεν καταλαβαίνω γιατί δεν συνηθίζουμε αυτά που βιώνουμε;
Όταν πιστεύουμε ότι πλέον τα έχουμε ζήσει όλα,
συμβαίνει κάτι άλλο εκπληκτικό.
Και τελικά δεν συνηθίζουμε.
Μα, Καρίτο, αν πάψουμε να ξαφνιαζόμαστε,
τότε θα χαθεί όλη η μαγεία.
Να σε έχει καλά ο Θεός, γιατί μας έχεις χαρίσει αυτές τις χαρές.
Αν ήξερα ότι θα ήσασταν τόσο ευτυχισμένοι, θα σας είχα φέρει από την αρχή.
Γλυκιά μου, πρέπει να σου πω ότι είμαι ευτυχισμένη και ευγνώμων.
Τι γλυκιά που είσαι, μαμά.
ΜΕΝΤΕΓΙΝ
Έχω ταξιδέψει σε όλον τον κόσμο και έχω γνωρίσει πολύ όμορφους ανθρώπους.
Δεν συγκρίνονται με τους συμπατριώτες μου.
Γι' αυτό η Κολομβία είναι το παν για μένα.
- Τι κάνεις; - Τι λέει;
Όταν τελείωσα την περιοδεία στις ΗΠΑ,
είπα "Αυτό πρέπει να το παρουσιάσω στους δικούς μου ανθρώπους,
στην κοινότητά μου.
Σε όσους ήταν μαζί μου εξαρχής".
Γιατί αγάπησαν και αγκάλιασαν τη μουσική μου από την πρώτη στιγμή.
ΦΕΣΤΙΒΑΛ MAÑANA SERÁ BONITO
Στο Μεντεγίν ξεκίνησαν όλα, είναι το σπίτι μου.
Γι' αυτό ήθελα αυτές οι συναυλίες να είναι πολύ ξεχωριστές.
Γεια σας! Μωράκια!
Πού;
Η κουλτούρα της χώρας μου μου πρόσφερε τα πάντα.
Η πίστη κι οι παραδόσεις μας αντικατοπτρίζονται στη μουσική μου.
ΡΑΪΑΝ ΚΑΣΤΡΟ
ΚΡΙΣ ΕΜ ΤΖΕΪ
ΓΙΑΝΓΚ ΜΙΚΟ
ΡΟΜΕΟ ΣΑΝΤΟΣ
ΠΕΣΟ ΠΛΟΥΜΑ
ΜΠΕΚΙ ΤΖΙ
ΦΕΪΝΤ
Μωρό μου!
Κι εγώ;
μπιτσότα!
Να σας ρωτήσω κάτι.
Τι πιο ωραίο στον κόσμο απ' το να γεννηθείς στην Κολομβία;
Έγραψα αυτό το μήνυμα χθες όταν έφυγα από το στάδιο,
αλλά δεν μπόρεσα να το ποστάρω.
Το θεώρησα πολύ συναισθηματικό και πολύ μελό.
Αλλά σήμερα αποφάσισα να το ποστάρω.
"Δεν ξέρω πώς να εξηγήσω αυτό που νιώθω τώρα.
Στην πατρίδα μου γεννήθηκε το όνειρο, η επιθυμία και το κίνητρο,
κι εδώ κάναμε το πρώτο βήμα.
Είμαι αυτή που είμαι και μιλάω όπως μιλάω,
γιατί πάντα έχω μαζί μου την Κολομβία.
Τις τελευταίες εβδομάδες είχαμε πολύ άγχος και αγωνία.
Αλλά κάθε μέρα τα τελευταία χρόνια, ειδικά φέτος,
έπεσε πολλή πειθαρχία,
πολλή δουλειά, αφοσίωση,
και γενικά δώσαμε όλον μας τον εαυτό.
Για χάρη μου, για χάρη σας.
για να σας κάνω περήφανους, να σας εκπροσωπήσω καλά".
Δεν θα διαβάσω άλλο.
ΠΟΛΗ ΤΟΥ ΜΕΞΙΚΟΥ
Μεξικό!
Δεν το πιστεύω ότι ξεκινάμε την περιοδεία της Λατινικής Αμερικής,
που τη θεωρώ σπίτι μου.
Κάρολ!
Πάμε να ζήσουμε την πιο όμορφη βραδιά!
ΜΠΟΥΕΝΟΣ ΑΪΡΕΣ
ΚΑΡΑΚΑΣ
ΣΑΝΤΙΑΓΟ
ΣΑΟ ΠΑΟΛΟ
Πάμε να παρτάρουμε με τρέλα!
ΛΙΜΑ
ΠΟΛΗ ΤΗΣ ΓΟΥΤΕΜΑΛΑΣ
ΣΑΝΤΟ ΝΤΟΜΙΝΓΚΟ
ΣΑΝ ΣΑΛΒΑΔΟΡ
ΣΑΝ ΧΟΣΕ
Ένα, δύο, τρία!
Γεια σου, Λονδίνο!
ΛΟΝΔΙΝΟ
Είναι απίστευτο πόσοι άνθρωποι ήρθατε απόψε.
Ξέρω ότι οι περισσότεροι ζείτε σε αυτές τις χώρες
ψάχνοντας ευκαιρίες, μακριά από το σπίτι, ξέρω ότι σας λείπουν οι δικοί σας.
Είναι εκπληκτικό που έχω την ευκαιρία
να σας φέρω απόψε ένα κομμάτι της πατρίδας μας.
Σας ευχαριστώ!
ΖΥΡΙΧΗ
ΒΕΡΟΛΙΝΟ
ΜΙΛΑΝΟ
ΛΙΣΑΒΟΝΑ
ΑΜΣΤΕΡΝΤΑΜ
Πιο δυνατά!
Ναι!
ΜΑΔΡΙΤΗ
...με την κάμερα.
Και βιάστηκε.
Κέρνα!
Κοίτα.
Να στείλουμε φωτογραφία στην ομάδα!
Εντάξει;
- Για να δω. - Δικό σου; Γεια μας.
Γεια μας. Απόψε θα τα σπάσεις.
- Τη στέλνω. - Φοβερός πίνακας!
Τι ωραίο!
Φιλενάδα!
Δεν το πιστεύω!
Τι πανέμορφος πίνακας!
Τι κάνεις;
Δεν το πιστεύω! Πώς είσαι;
Τι κάνεις;
Έλα να βγάλουμε φωτογραφία.
Το στάδιο Σαντιάγο Μπερναμπέου στη Μαδρίτη της Ισπανίας
επελέγη για τον επίλογο αυτής της περιοδείας,
που πέρασε από πολλές χώρες
και που κατέκτησε τις καρδιές των θαυμαστών της.
Συνολικά θα την παρακολουθήσουν 260.000 θεατές,
καθώς θα κλείνει τη μεγάλη παγκόσμια περιοδεία της.
H πρώτη καλλιτέχνιδα που γεμίζει
τέσσερις συνεχόμενες μέρες το Σαντιάγο Μπερναμπέου.
Τι θα απογίνουμε χωρίς περιοδεία;
Έχω πολλή δουλειά, αλλά λατρεύω τις περιοδείες.
Έχω απίστευτη δουλειά.
Αλλά η περιοδεία είναι τέλεια. Είναι...
Τι να κάνουμε;
Σας ευχαριστώ όλους τον καθένα ξεχωριστά.
Σας αγαπώ.
Θα μου λείψετε πολύ.
Σήμερα θα τα σπάσουμε.
Θα δείξουμε σε όλους αυτό που δημιουργήσαμε,
θα τους δείξουμε ότι έχουμε ταλέντο και ότι είμαστε τυχεροί.
Θα τους δείξουμε ότι αποδεχτήκαμε την πρόκληση.
Την πρόκληση και την ευκαιρία να χαρίσουμε το ταλέντο μας σε τόσους ανθρώπους.
Σας αγαπώ!
Θα τα σπάσετε απόψε, πάμε να τα σπάσουμε. Τελευταία συναυλία! Η κορυφαία!
Είμαι έτοιμη για το επόμενο κεφάλαιο.
Δεν μπόρεσα να ξεκινήσω τίποτα καινούργιο,
γιατί είμαι ακόμα εδώ.
Κάρολ!
Αλλά αυτή η περιοδεία
ήταν η πρώτη μου αγάπη από πολλές απόψεις.
Δεν σας ακούω!
Κάρολ!
Μερικές φορές νομίζω ότι ξέρω πάντα τι να πω, αλλά...
Θα ήθελα...
να βρω τα λόγια για να περιγράψω
πώς νιώθω ως άνθρωπος,
πώς νιώθω ως γυναίκα,
πώς νιώθω εδώ, μπροστά σε όλους εσάς.
Κι αν υπάρχει κάτι
όμορφο
που μου χάρισε αυτό το άλμπουμ,
είναι
ότι έμαθα να με αγαπώ,
να εκτιμώ ποια είμαι,
ασχέτως τι πιστεύουν οι άλλοι για μένα.
Τώρα μπορώ να πω ότι, τελικά,
το αύριο ήταν ωραία.
Το αύριό μου ήταν πανέμορφο.
Σας αφιερώνω αυτό το τραγούδι από τα βάθη της καρδιάς μου.
Αν κάποτε σε χάσω
Ως τη NASA θα φτάσω
Θα πάρω έναν πύραυλο Και θα βγω να σε ψάξω
Κι αν εγώ λείπω και κάτι σου συμβεί
Μην ξεχνάς, όλα αλλάζουν στη ζωή
Ό,τι κι αν συμβεί
Σ' το υπόσχομαι, θα 'μαι εκεί
Χάρη σ' εσένα είμαι δυνατή
Ακόμη κι αν προσπαθήσω Δεν ζω χωρίς εσένα
Ευτυχισμένη είμαι χάρη σ' εσένα
Κι αν πεθάνω, θα ξανάρθω για σένα
Νιώθω δυνατή χάρη σ' εσένα
Ακόμη κι αν προσπαθούσα, Δεν ζω χωρίς εσένα
Ευτυχισμένη είμαι χάρη σ' σένα
Κι αν πεθάνω, θα ξανάρθω για εσένα
Νιώθω δυνατή χάρη σ' εσένα
Ακόμη κι αν προσπαθούσα, Δεν ζω χωρίς εσένα
Ευτυχισμένη είμαι χάρη σ' εσένα
Κι αν πεθάνω, θα ξανάρθω για σένα
Νιώθω δυνατή χάρη σ' εσένα
Ακόμη κι αν προσπαθούσα, Δεν ζω χωρίς εσένα
Ευτυχισμένη είμαι χάρη σ' εσένα
Κι αν πεθάνω, θα ξανάρθω για...
Eσένα
Κάρολ!
ΛΟΣ ΑΝΤΖΕΛΕΣ
Η ΚΑΡΟΛ ΚΑΙ ΤΟ ΕΠΙΤΕΛΕΙΟ ΤΗΣ ΓΡΑΦΟΥΝ ΤΗΝ ΟΜΙΛΙΑ ΤΗΣ
ΓΙΑ ΤΟ ΒΡΑΒΕΙΟ "ΓΥΝΑΙΚΑ ΤΗΣ ΧΡΟΝΙΑΣ" ΤΩΝ BILLBOARD WOMAN IN MUSIC.
Ήθελα να πω ότι όταν κάνω μια αναδρομή
και βλέπω από τι πέρασα, δεν θα άλλαζα τίποτα.
Γιατί όλα όσα πέρασα,
από τις πιο όμορφες στιγμές μέχρι τις πιο οδυνηρές,
με έκαναν αυτή που είμαι σήμερα.
Κάνοντας μια αναδρομή και βλέποντας τι μου στοίχισε,
τα δάκρυα, τις θυσίες, τα πάντα,
δεν βλέπω πόνο.
Βλέπω ευκαιρίες που δημιουργήθηκαν
και τις καρδιές για τις οποίες σήμερα αποτελώ έμπνευση.
Γιατί το πιο όμορφο είναι
ότι μπορώ να μοιραστώ την ιστορία μου για να αποτελέσει έμπνευση.
Έλα εδώ!
Απόψε θα παρουσιάσω
το βραβείο Billboard Γυναίκα της Χρονιάς
στην μπιτσότα Karol G!
Μπιτσότα!
Πρώτα πρέπει να σας πω
ότι για χρόνια,
για πάρα πολλά χρόνια,
ένιωθα απογοητευμένη επειδή ήμουν γυναίκα
και με απέρριπταν συνέχεια
και έχανα τόσες ευκαιρίες.
Αναρωτιόμουν γιατί δεν είχα γεννηθεί άντρας,
για να μπορώ να εκφράσω την αγάπη και το πάθος που ένιωθα για τη μουσική.
Για πολύ καιρό το είχα χάψει το παραμύθι.
Αλλά συνειδητοποίησα ότι αν δεν άλλαζε το περιβάλλον μου,
έπρεπε να αλλάξω εγώ και αυτό θα έκανα.
Το ότι ήμουν γυναίκα δεν θα αποτελούσε εμπόδιο,
ούτε θα καθόριζε τις ικανότητές μου.
Αντιθέτως, θα μου έδινε σθένος, θα ήταν κινητήρια δύναμη και σκοπός ζωής.
Ποτέ μη δίνετε σε κάποιον
την εξουσία
να παίρνει τις δικές σας αποφάσεις,
να λέει αν κάνετε κάτι καλό ή κακό,
αν έχει αξία.
Κανείς δεν μπορεί να σας πει αν αξίζετε ως άνθρωπος,
ως γυναίκα, ως επαγγελματίας.
Εσείς ρίχνετε τη δουλειά,
εσείς χύνετε ιδρώτα, εσείς τα καταφέρνετε,
εσείς το κερδίζετε.
Όποτε μου έλεγαν όχι,
έβρισκα τη δύναμη και τη λαχτάρα να πω ότι μπορούσα να τα καταφέρω.
Το "Μια γυναίκα δεν μπορεί να το κάνει αυτό" το έκανα
"Κοιτάξτε πώς το κάνει αυτή η γυναίκα.
Να πώς τα καταφέρνει μια γυναίκα".
Η ΠΕΡΙΟΔΕΙΑ ΤΗΣ KAROL G MAÑANA SERÁ BONITO
ΠΟΥΛΗΣΕ ΠΑΝΩ ΑΠΟ 2.000.000 ΕΙΣΙΤΗΡΙΑ, ΣΕ 65 ΣΥΝΑΥΛΙΕΣ ΚΑΙ 23 ΧΩΡΕΣ,
ΣΗΜΕΙΩΝΟΝΤΑΣ ΙΣΤΟΡΙΚΟ ΡΕΚΟΡ ΠΡΟΣΕΛΕΥΣΗΣ ΚΑΙ ΕΣΟΔΩΝ
ΓΙΑ ΛΑΤΙΝΑ ΚΑΛΛΙΤΕΧΝΙΔΑ.
Υποτιτλισμός: Μάρθα Λυρώνη